kardosdrur/scandi-wiki huggingface dataset:
Raymond Poulidor

Raymond Poulidor, ofte med kælenavnet Pou-Pou, (født 15. april 1936 i Masbaraud-Merignat, Frankrig, død 13. november 2019), var en professionel fransk cykelrytter. Da han i Tour de France sluttede som nr. 2 tre gange og nr. 3 fem gange (heriblandt i sin sidste Tour som 40-årig), var han kendt som "den evige toer". På trods af denne vedholdenhed nåede han aldrig at bære den gule trøje en eneste gang i løbet af sine 14 toure (hvoraf han gennemførte de 12).

Hans tragedie var, at han – selvom han selv var en stor cykelrytter – kørte Touren i de samme år som to af de største, Jacques Anquetil og Eddy Merckx. Denne rolle som den underlegne kan dog også have været medvirkende til at gøre ham til tilskuernes yndling.

Anguetil-årene 
Poulidors rivalisering med Anquetil er det stof cykelsportens legender bliver gjort af. Poulidor var en god klatrer, men han havde svært ved at konkurrere med Anquetils styrke i enkeltstarterne. Han mistede flere gange den samlede sejr i Tour de France pga. tab af minutter i tidskørslerne.

Poulidors var i sin kørsel mere aggresiv og angrebsivrig end Anquetil, der foretrak at kontrollere løbet i bjergene og så vinde tid på tidskørslerne. Han blev offentlighedens darling, hvad der generede Anquetil kraftigt. Poulidors opvækst i Sydfrankrig stod også i modsætning til Anquetil, der kom fra den nordlige del.

Hans bedste chance for at slå Anquetil i Touren kom i 1964, hvor den syge Anquetil på næstsidste etape, der sluttede på Puy de Dôme, klarede at snyde Poulidor og køre side om side med ham op ad bjerget. Poulidor, der normalt var den bedste klatrer af de to, indså ikke, at Anquetil ikke havde det specielt godt før den sidste del af stigningen, hvor han næsten nåede at erobre nok tid til at komme i førertrøjen. Den sidste etape var en enkeltstart, som Anquetil vandt komfortabelt.

Det er ofte blevet sagt, at Anquetil foretrak at se Poulidor tabe, frem for at hans selv vandt. I 1965-udgaven af Grand Prix des Nations, som var en tidskørsel for to, blev Poulidor sat sammen med Anquetil. I stedet for at køre efter sejren spillede Anquetil udmattet og kostede dem begge sejren, hvad han senere indrømmede.

Merckx-årene 
Slutningen på Anquetils æra gav Poulidor nogle muligheder for endelig at vinde Tour de France. Uheldigvis for ham fik han hverken chancen i 1967 eller 1968 pga. skader. I 1969 ankom så Eddy Merckx.

Andre løb 
Raymond Poulidor var også en dygtig rytter uden for toursammenhænge. I 1961 i sit første år som professionel vandt han klassikeren Milano-San Remo og det franske mesterskab på landevej. Han vandt også den individuelle tidskørsel i Grand Prix des Nations og Flèche Wallonne i 1963. I 1964 vandt han Vuelta a España, Critérium International og Super Prestige Pernod. I 1966 vandt han så Critérium de Dauphiné Libéré og igen Criterium International. Han havde flere gode optræden i Criterium International, som vandt igen i 1968, 1971 og 1972 og også i Paris-Nice.

Referencer

Eksterne henvisninger

Mandlige cykelryttere fra Frankrig
Vuelta a España-vindere
Franskmænd i 1900-tallet
Franskmænd i 2000-tallet
Curveball

Curveball:
 Et begreb indenfor baseball. Se Breaking pitches
 Curveball (informant), en irakisk afhopper der påstod at være involveret i udviklingen af biologiske våben.
Frank Grimes Junior

Frank Grimes Junior er en fiktiv person, der indgår i tegneserien The Simpsons. Han er Frank Grimes' eneste søn; hans mor er en unavngiven prostitueret. Han optræder kun en enkelt gang i serien, hvor han forsøger at hævne sin far ved at dræbe Homer.

Hans stemme er indtalt af Hank Azaria.

Figurer i The Simpsons
Maria Fjodorovna

Maria Fjodorovna, Marija Fjodorovna, Maria Feodorovna eller Marija Feodorovna kan henvise til flere personer med dette navn:

 Sophie Dorothea af Württemberg, i Rusland kaldet Maria Fjodorovna, (1759-1828), gift med Pavel 1. af Rusland
 Dagmar (kejserinde af Rusland), også kaldet Dagmar af Danmark (1847-1928), gift med Aleksandr 3. af Rusland og i Rusland kaldet Maria Fjodorovna
Mistro

Mistro er en følelse, som opstår overfor et bestemt menneske, en samfundsgruppe, en samfundsinstitution eller eventuelt overfor personer af et andet køn, som gentagne gange har svigtet ens tillid. I den forstand er mistro en velbegrundet og berettiget følelse, som kan væbne en mod skuffelser og bedrag og dermed bidrage til, man man ikke udvikler kynisme eller had.

Mistroiskhed er derimod den negative livsholdning, der består i at møde andre med mistro på forhånd. Det er ofte en tillært holdning, som er en del af grundopfattelsen hos personens familie, lokalsamfund eller samfundsklasse. Denne dybtliggende mistro farver alle ens oplevelser og gør det svært at indgå i tillidsfulde forhold til andre mennesker.

Se også 
 Følelsesmæssig sårbarhed

Psykologi
Sex Games

Sex Games (originaltitel Cruel Intentions) er en amerikansk dramafilm fra 1999, skrevet og instrueret af Roger Kumble frit efter Pierre Choderlos de Laclos' roman Farlige forbindelser. I nogle af rollerne ses bl.a. Sarah Michelle Gellar, Ryan Phillippe, Reese Witherspoon, Selma Blair og Joshua Jackson.

Handling 

Kathryn laver et væddemål med sin stedbror, Sebastian. Hun vil vædde med, at Sebastian ikke kan få Annette (en jomfru, der vil vente med sex, til hun har fundet ægte kærlighed) med i seng. Hvis han taber væddemålet, så får Kathryn hans lækre jaguar. Hvis han vinder, så får han Kathryn. Det eneste ingen havde tænkt på var, at følelser hurtigt kan blive involveret.

Medvirkende 
 Sarah Michelle Gellar – Kathryn Merteuil
 Ryan Phillippe – Sebastian Valmont
 Reese Witherspoon – Annette Hargrove
 Selma Blair – Cecile Caldwell
 Sean Patrick Thomas – Ronald Clifford
 Joshua Jackson – Blaine Tuttle
 Louise Fletcher – Helen Rosemond
 Christine Baranski – Bunny Caldwell
 Eric Mabius – Greg McConnell
 Tara Reid – Marcie Greenbaum

Priser 

Teen Choice Awards 1999
 Film – Choice Drama

Golden Trailer Awards 1999
 Trashiest

MTV Movie Awards 2000
 Best Kiss (Sarah Michelle Gellar & Selma Blair)
 Best Female Performance (Sarah Michelle Gellar)

Csapnivalo Awards 2000
 Best Original Score (Ed Shearmur)

Blockbuster Entertainment Awards 2000
 Favorite Supporting Actress – Drama/Romance (Reese Witherspoon)

Eksterne henvisninger 
 

Amerikanske film fra 1999
Dramafilm fra USA
Film baseret på bøger
Reese Witherspoon

Laura Jeanne Reese Witherspoon (født 22. marts 1976 i New Orleans, USA) er en amerikansk skuespiller og producer.

I løbet af 2000'erne havde hun amerikansk biografsucces med titler som Blondinens hævn, Sweet Home Alabama, Just Like Heaven og Four Christmases. I 2006 vandt hun en Oscar for hendes præstation som June Carter i Johnny Cash biografien Walk the Line.

Efter 2010 blev hun aktiv som producer, som en konsekvens af manglende roller for kvindelige skuespillere i Hollywood. Hun udviklede produktionsselskabet Pacific Standard, som i 2014 stod bag David Finchers Kvinden der forsvandt og dramaet Wild, hvortil Witherspoon blev nomineret for en Oscar i kategorien Bedste Kvindelige Hovedrolle. Witherspoon udviklede to sæsoner af HBO-serien Big Little Lies i samarbejde med Nicole Kidman, hvortil de begge modtog Golden Globe- og Emmy-nomineringer.

I 2019 var hun aktuel som skuespiller og producer på dramaserien The Morning Show overfor Jennifer Aniston. Serien var en af de første der blev lanceret på Apples streamingstjeneste. Hun modtog en Golden Globe nominering for hendes præstation.

Filmografi

Privat 
Hun var fra 1999 til 2006 gift med skuespilleren Ryan Phillippe, som hun har to børn med. Nu er hun gift med Jim Toth som hun har en søn med.

Referencer

Eksterne henvisninger 

 

Filmskuespillere fra USA
Oscar for bedste kvindelige hovedrolle
Skuespillere fra Louisiana
Personer fra New Orleans
Periodeafgrænsningspost

En periodeafgrænsningspost er en post i regnskabet, hvor betalingen af en indtægt eller en omkostning er kommet forud for realiseringen af denne. Et typisk eksempel på en periodeafgrænsningspost er et abonnement, hvor der forud betales for fysiske leverancer eller for serviceydelser.

Periodeafgrænsningsposter opføres i balancen; for sælger under periodeafgrænsningsposter, forpligtelser under passiver, og for køber tilsvarende under periodeafgrænsningsposter, tilgodehavender under aktiver.

Effekten af periodeafgrænsningsposterne er, at resultatet er upåvirket af forudbetalingerne, men at balancen viser likviditetsforbedringen for sælger samt likviditetsforringelsen og risikoen for køber.

Regnskabsvæsen
Ryan Phillippe

Matthew Ryan Phillippe (født 10. september 1974) er en amerikansk skuespiller.

Har medvirket i blandt andet følgende film: I Know What You Did Last Summer, Cruel Intentions, Antitrust, Igby Goes Down og Crash.

Privatliv 
Han var gift med skuespillerinden Reese Witherspoon fra 1999 til 2007. De har 2 børn sammen.

Eksterne henvisninger 

 

Skuespillere fra Delaware
Filmskuespillere fra USA
Filminstruktører fra USA
Filmproducere fra USA
Haderslev Fodboldklub

Haderslev Fodboldklub (HFK) er en dansk fodboldklub fra den sønderjyske domkirkeby Haderslev og er moderklubben bag SønderjyskE.

HFK er en af Danmarks største klubber med 1102 aktive og 469 passive medlemmer i 2011. klubben er dermed den næststørste fodboldklub i Jylland.

Historie 
Haderslev Fodboldklub blev stiftet den 14. juli 1906, men gjorde ikke meget væsen af sig før i 1990'erne, hvor HFK blev det bedste fodboldhold i Sønderjylland og efterhånden blev mere ambitiøst. Det store gennembrud for klubben fandt sted i 1996, hvor HFK med Poul Hansen som træner for første gang rykkede op i 1. division – den bedste placering nogensinde på det tidspunkt. Holdet rykkede dog ned i 2. division igen, blot for atter at rykke op i 1998.

Med succesen fulgte også ambitioner, og der blev efterhånden indført semi-professionelle tilstande i klubben, som fik bidt sig fast i 1. division og efterhånden begyndte at vise styrken til at rykke op i Superligaen.

Oprykningen til Danmarks bedste liga fandt sted i sæsonen 2000/2001. Klubben havde nu skiftet navn til Haderslev FK Sønderjylland, idet man antog, at der ville opstå større interesse fra lokale sønderjyske sponsorer og tilskuere, hvis klubben fik sig en mere regional profil, i stedet for at basere holdet på en relativt lille by som Haderslev.

Som ventet blev opholdet i Superligaen meget kort, og HFK Sønderjylland måtte retur til 1. division efter en enkelt sæson i Superligaen, hvor det kun blev til sølle 11 point. En negativ rekord, som endnu ikke er blevet slået.

Det var tydeligt, at der måtte yderligere ændringer til, før HFK skulle kunne bide skeer med de store i dansk fodbold, og i januar 2004 blev selskabet Sønderjysk Elite Sport A/S (SønderjyskE) dannet. SønderjyskE er en fusion af de bedste sønderjyske hold inden for fodbold, håndbold og ishockey. Haderslev Fodboldklub, som var klart det stærkeste fodboldhold i Sønderjylland, blev basis for mændenes fodboldhold, og SønderjyskE's herrer har hjemmebane i Haderslev, hvor der i 2001 blev bygget et nyt, moderne stadion.

Idet SønderjyskE overtog HFKs status som 1. divisionshold, blev Haderslev Fodboldklub gjort til SønderjyskEs andethold og blev degraderet til Kvalifikationsrækken. I klubbens 100-års jubilæumsår 2006 lykkedes det for HFK's unge spillere at rykke op i Danmarksserien.

Se også 
Sønderjysk Elitesport

Eksterne kilde/henvisning 
Haderslev Fodboldklubs officielle hjemmeside

Fodboldklub
Fodboldklubber under DBU Jylland
Etableret i 1906
Jordrøg

Jordrøg (Fumaria) er en slægt, som er udbredt i Europa, Nordafrika og Asien. Den er desuden naturaliseret i Nordamerika. Det er én- eller flerårige, urteagtige planter med spinkle, nedliggende eller opstigende stængler. Hele planten er glat, og de dobbelt fjersnitdelte blade er modsat stillede. Bladenes over- og undersider er ensartet, lyst grågrønne. Blomstringen sker i hele perioden maj-oktober, hvor man finder blomsterne samlet i løse aks fra de øverste bladhjørner. Frøene er nødder. Her omtales kun de arter, som er vildtvoksende eller naturaliserede i Danmark.

 Lægejordrøg (Fumaria officinalis)
 Murjordrøg (Fumaria muralis)
 Småblomstret jordrøg (Fumaria parviflora)

Valmue-familien
Walter Sickert

Walter Richard Sickert (født 31. maj 1860 i München, Tyskland, død 22. januar 1942 i Bath, England) var en engelsk impressionistisk kunstmaler af dansk afstamning. Sickert var kosmopolit og excentriker og foretrak almindelige mennesker og urbane scener som motiver. Hans berømteste morbide billeder er undtagelser.

Blandt andet i bogen Portræt af en morder søger kriminalforfatteren Patricia Cornwell at føre bevis for, at Walter Sickert var Jack the Ripper, som i november 1888 begik fem bestialske kvindemord i London.

Eksterne henvisninger 

Malere fra England
Impressionistiske malere
Personer fra München
Jack the Ripper
Håndbrygning

Håndbrygning betyder fremstilling af øl i privat regi.

Håndbrygning defineres normalt som ølbrygning på basis af malt, humle og gær.

Ølbrygning
Lægejordrøg

 
Lægejordrøg (Fumaria officinalis), også skrevet Læge-Jordrøg, er en 10-60 cm høj, blågrøn urt, der vokser som ukrudt i haver og på marker. Frøene passerer uskadt gennem drøvtyggernes mavetarmsystem, og derfor spredes de med dyremøg. Hele planten indeholder alkaloider, som har dæmpende virkning på menneskers nervesystem (sml. Opiumvalmue).

Beskrivelse 
Lægejordrøg er en spinkel, énårig plante med busket, opstigende vækstform. Stænglerne er tynde og skrøbelige, og de er glatte ligesom bladene. Bladene er modsatte og dobbelt (af og til også tredobbelt) fjersnitdelte. Bladranden er hel, og oversiden er blågrøn, mens undersiden er lyst grågrøn.

Blomstringen sker i maj-september, hvor man ser de rødnæsede, men i øvrigt lyserøde blomster sidde samlet ca. 25 styk sammen i løse klaser. De enkelte blomster er uregelmæssige med korte sporer. Frøene er nødder, som modner godt og spirer villigt.

Plantens rodnet er ret spinkelt, men trævlet og vel fordelt.

Højde x bredde og årlig tilvækst: 0,25 x 0,20 m (25 x 20 cm/år).

Voksested 
Arten er udbredt overalt på dyrket eller braklagt jord, hvor den findes sammen med andre ruderatplanter som f.eks. alm. brandbæger, enårig rapgræs, hyrdetaske, sort natskygge og svinemælde.

Advarsel 
Planten hedder lægejordrøg, fordi den har været brugt medicinsk. Indholdet af bedøvende stoffer blev givet til patienten ved af afbrænde planten under vedkommendes hoved (deraf navnet Jordrøg). Dette understreger, at planten er giftig, og at børn må holdes væk fra den.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

Ukrudtsplanter
Eriksholm

Eriksholm kan henvise til flere stednavne:
 Eriksholm (Skåne) – en borg i Skåne, senere kaldt Trolleholm
 Eriksholm (Ågerup Sogn) – et gods beliggende ca. 5 km sydøst for Holbæk i Ågerup Sogn, Merløse Herred
 Eriksholm Skov – skovområde beliggende beliggende ca. 4 km sydøst for Holbæk.
 Eriksholm (bebyggelse) – bebyggelse beliggende ca. 3 km syd for Holbæk.
 Eriksholm (gård) – gård beliggende ca. 5 km øst for Bogense.

en:Eriksholm Castle
Brydning (flertydig)

Brydning kan henvise til flere artikler:

 brydning – betegnelse for flere former for kampsport.
 brydning (lyd) – fonologisk betegnelse for visse ændringer af vokallyde.
 brydning (fysik) – fænomen hvorved en bølge (eller stråling med bølgeegenskaber) ændrer retning ved overgang mellem to medier.
 brydning (mineralogi)
Firling

Firling (Sagina) er en slægt med ca. 20 arter, der er udbredt i Europa, Nordafrika, Asien og Nordamerika. Det er lave, tueformede én- eller flerårige urter med modsatte, linjeformede blade og 4- eller 5-tallige blomster. Frugterne er kapsler med mange små frø. Her omtales kun de arter, som er vildtvoksende i danmark, eller som dyrkes her.

 Knudefirling (Sagina nodosa)
 Sylfirling (Sagina subulata)
 Almindelig firling (Sagina procumbens)
 Kronløs firling (Sagina apetala)
 Strandfirling (Sagina maritima)

Nellike-familien
Trace Bundy

Trace Bundy er en instrumental, akustisk guitarist, som bor og optræder i Boulder, Colorado. Han er specielt kendt som "The Acoustic Ninja" (Den akustiske ninja) og for sin fingerteknik, hvor han spiller med begge hænder på gribebrættet (en teknik, kaldet tapping). Han har skrevet en sang ved navn "Hot Capo Stew", der bliver spillet ved brug af 5 Capotastos.

Eksterne henvisninger 
 Officiel hjemmeside

Guitarister fra USA
Tjek fødselsår
Animal Planet

Animal Planet er en tv-kanal om dyr. Ejerskabet deles med 80 % til Discovery Communications, Inc og 20 % af BBC Worldwide.

Kanalen fokuserer på at fremhæve forholdet mellem mennesker og dyr. Den sendte første gang 1. januar 1997.

Se også 
 Austin Stevens

Eksterne henvisninger 
Kanalens hjemmeside

Tv-kanaler fra USA
Discovery, Inc.
Pilrokke

Pilrokker (Dasyatidae) er en familie, der er medlem af rokkeordenen.

Pilrokker har en bruskagtig barberbladsskarp pig, der kan være med modhager eller være savtakket, der vokser ud fra deres piskeartige hale (som en fingernegl). Denne pig er overtrukket med giftigt slim. Rokker er ikke aggressive og flygter hellere end at angribe. Stik med deres halepig skyldes oftest en refleks på et angreb.

Behandlingen af stik består af en evt. fjernelse af piggen, der kan være brækket af og skylning af såret med varmt vand for at uskadeliggøre rokkens gift.

Klassifikation 
Familie: Dasyatidae
 Slægt: Anacanthus
 Slægt: Dasyatis
 Dasyatis kuhlii (Blåplettet pilrokke)
 Slægt: Himantura
 Slægt: Pastinachus
 Slægt: Pteroplatytrygon
 Slægt: Taeniura
 Slægt: Urogymnus

Kilder 

 :wikispecies:Dasyatidae
 Systema naturae 2000 (classification) – Taxon: Family Dasyatidae – stingrays

Rokker
Brorsons Kirke

Brorsons Kirke ligger i Blågårdens Sogn på Rantzausgade 49 på Nørrebro i Københavns Kommune og er opkaldt efter den danske salmedigter og biskop H.A. Brorson.

Blågårdens Sogn har to kirker - Brorsons Kirke og Hellig Kors Kirke. Brorsons Kirke har siden 1998 fungeret som børne- og ungdomskirke med gudstjenester, koncerter og arrangementer, der er målrettet børn og unge. Nicolaj Stubbe Hørlyck har været ansat som præst i Brorsons Kirke siden 2013.

I Brorsons Kirke er orgel og kirkekor skiftet ud med orkester og forsanger. Kirkebandet Konnect spiller til gudstjenester og kirkelige handlinger, og salmer fortolkes i nye og ofte jazzede arrangementer.

Kirken har to fastansatte musikere: Esben Eyermann, bassist og kapelmester og Janne Mark, sanger, salmedigter og komponist. I 2011 udgav de sammen bogen og cd´en ”Gi´musikken videre” om musikken i Brorsons Kirke. I 2013 udgav Janne Mark albummet ”Salmer fra broen” med 12 helt nye salmer på cd og i nodebog med korarrangementer og klaversatser.

Historie 
Kirkens arkitekt var Thorvald Jørgensen. Kirken blev indviet Hellig Tre Konger i 1901.

I august 2009, hvor et antal udviste irakere havde søgt tilflugt i kirken (kirkeasyl), blev den centrum for et voldsomt sammenstød mellem politiet og op mod 300 demonstranter.

Kirkebygningen

Interiør

Alter

Gravminder

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 

 Brorsons Kirke  hos nordenskirker.dk
 Brorsons Kirke hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Nørrebro
Płońsk

Płońsk er en polsk by i voivodskabet Mazowieckie.
Den ligger ved floden Płonka omkring 60 kilometer nordvest for Warszawa.
Byen har 21.591 indbyggere (2022).

Eksterne henvisninger 

 Officielt websted
 Interaktivt kort over Płońsk 

Byer i Polen
Keld Sengeløv

Keld Sengeløv (født 19. februar 1953 på Frederiksberg, død 3. september 2006 i Skotland) var en dansk erhvervsleder.

Keld Sengeløv blev cand.merc. i 1978 og samme år ansat som direktionssekretær i NKT Metaller. Fra 1982 var han administrerende direktør for Fr. Raschs's Eftf. A/S, et datterselskab i NKT-koncernen. I 1985 blev han udnævnt til vicedirektør i NKT A/S, og fra 1986 til 1994 var han medlem af koncerndirektionen i NKT Holding A/S.

Fra 1997 til 2002 var han viceadministrerende direktør i DSB, og fra 2002 til sin død i 2006 administrerende direktør samme sted.

Han er begravet på Sorgenfri Kirkegård.

Eksterne henvisninger 
 Nekrolog på DSB's hjemmeside 
 

Erhvervsfolk fra Danmark
Riddere af Dannebrog
DSBs generaldirektører
Økonomer fra Danmark
Personer i Kraks Blå Bog (afdøde)
Personer fra Frederiksberg
Demiurg

Demiurg er navnet på verdensbygmesteren inden for gnosticismen. Ordet kommer af græsk: demios (= "offentlig") + ergos (= "arbejdende"), og det betyder derfor egentlig "offentlig bygmester". Han skulle efter sigende være blevet født af Sofia (= "Visdom") uden Guds vidende, og bærer navnet Samael (= "Blind gud"), som også er det jødiske navn for dødsenglen, svarende til Kristendommens Satan.

Demiurgen kan ses som en falden engel, der bilder sig ind at være Gud, fordi han kan forme verden med hænderne. Han fik efterhånden sit eget hof med åndelige og guddommelige væsner og egne engle. Det gjorde ham overmodig og blind for den virkelige gud, og han erklærede: "Jeg er Gud, og der er ingen anden gud ved siden af mig."

Se også 
 Judasevangeliet

Religion
Platonisme
Ground-Based Midcourse Defense

Ground-Based Midcourse Defense (GMD), er navnet på et amerikansk projekt for oprettelse af et missilskjold. GMD er en militær strategi med tilknyttede systemer til beskyttelse af hele nationer mod angribende atomare ballistiske missiler. Projektet der tidligere hed National Missile Defense blev omdøbt i 2002 med henblik på at skelne mellem land-, luft- og søbaserede missilforsvarssystemer som f.eks. Sea-Based X-Band Radar.

Angribende missiler kan imødegås af antiballistiske missiler eller laser. Missilerne kan nedkæmpes nær affyringsrampen (boost phase), under flyvning (mid-course phase) eller ved atmosfærisk genindtræden (terminal phase).

Systemet har været under udvikling siden 1990'erne. Fra 2006 har dette system været operativt, men med begrænset evne. I efteråret 2006 havde USA succes med en test, hvor et langtrækkende missil blev affyret fra Alaska mod det kontinentale USA. 17 minutter senere blev et antiballistisk missil affyret fra Vandenberg Air Force Base i Californien. Ude i rummet udløstes selve det spræng­hoved, der skulle finde og uskadelig­gøre det fjendtlige missil.

Præsident George W. Bush støttede opbygningen af et missilskjold, der med baser i Polen og Tjekkiet skulle beskytte Europa og USA mod et atomangreb fra Iran. Planerne stødte mod stigende modstand af såvel militære som teknologiske og politiske årsager, og i september 2009 besluttede Bushs afløser Barack Obama at skrotte planerne.

Noter

Eksterne henvisninger 
 Journalist Jørgen Dragsdahl skriver om aktuelle emner: Missilforsvar / Missilskjold

USA's militær

Nationalt missilforsvar
Blood Sugar Sex Magik

Blood Sugar Sex Magik (nogen gange skrevet BloodSugarSexMagik og forkortet BSSM) er det femte album fra rockbandet Red Hot Chili Peppers udgivet i september 1991 gennem Warner Music Group. Albummet blev skrevet og indspillet i et palæ i Laurel Canyon som nu er ejet af musikproduceren Rick Rubin og nu også kendt som Damie Mathematique of Philosophical Sound Research

Numre 
Alle numrene er skrevet af Anthony Kiedis, Flea (Michael Balzary), John Frusciante og Chad Smith med mindre andet står noteret. 

 "The Power of Equality" – 4:03
 "If You Have to Ask" – 3:37
 "Breaking the Girl" – 4:55
 "Funky Monks" – 5:23
 "Suck My Kiss" – 3:37
 "I Could Have Lied" – 4:04
 "Mellowship Slinky in B Major" – 4:00
 "The Righteous and the Wicked" – 4:08
 "Give It Away" – 4:43
 "Blood Sugar Sex Magik" – 4:31
 "Under the Bridge" – 4:24
 "Naked in the Rain" – 4:26
 "Apache Rose Peacock" – 4:42
 "The Greeting Song" – 3:14
 "My Lovely Man" – 4:39
 "Sir Psycho Sexy" – 8:17
 "They're Red Hot" (Robert Johnson) – 1:11

Musikere 
 Anthony Kiedis – Vokal, perkussion
 John Frusciante – Guitar, baggrundsvokal
 Michael "Flea" Balzary – Bas, trompet, baggrundsvokal, klaver, perkussion
 Chad Smith – Trommer, perkussion

Placering på hitlister

Album

Singler 

Album fra 1991
Red Hot Chili Peppers-album